**PROCESVERBAL**

**Mbledhja e datës 22.12.2023**

Sotme datë 22.12.2023, ora 11:00, në Sallën e Mbledhjeve, u zhvillua mbledhja e radhës e Këshillit Bashkiak Kukës, në zbatim të ligjit 139/2015 ”Për Vetëqeverisjen vendore “, “Rregulloren e funksionimit dhe organizimin të Këshillit Bashkiak” si dhe njoftimin 11.12.2023. Në mbledhje morën pjesë : **Albert Muja**, **Hume Elezaj**, **Sami Mata,** **Bledar Lleshaj**, **Edmond** **Hallaçi,** **Gazmend Hallaçi**, **Destan Spahiu,** **Erjon Brati,** **Republika Tusha,** **Arjeta Zela, Astrit Cengu**, **Teuta Elezi, Astrit Dobrushi, Bajr Bajra, Ervis Gjana**, **Musë Kastrati**, **Rubin Omuri,** **Halim Peca**, **Adelina Shllaku**, **Lumturije Gjuta, Gazmend Oruçi,** **Valion Muja, Gzim Shehu, Arif Rexhmati.**

Deklarohet kuorumi. Hapet mbledhja. Kryetari i Këshillit lexon rendin e ditës:

1. Miratimi i procesverbalit të mbledhjes datë 17.11.2023.
2. **Projektvendim “**Për dhënien e ndihmës ekonomike nga fondi 6%, Nëntor 2023”.
3. **Projektvendim** “ Për vendosjen e përmendores së Heroit Kombëtar Hasan Prishtina në ambjentet e pallatit të kulturës “Hasan Prishtina”.
4. **Projektvendim “** Për miratimin e bursave të shkollave të mesme, klasa 10 (MAS)”.
5. **Projektvendim “** Për miratimin e bursave të klasës 10, shkollat profesionale”**.**
6. **Projektvendim “**Për miratimin e bursave të nxënësve të klasave 11, 12, 13, konvikti”**.**
7. **Projektvendim “**Për miratimin e planit të aktiviteteve, konsultimeve dhe buxhetit të Këshillit Bashkiak për vitin 2024”**.**
8. **Projektvendim “**Për miratimin e taksave dhe tarifave në Bashkinë Kukës për vitin 2024”
9. **Projektvendim “**Për miratimin e ndryshimeve të tavaneve përfundimtare të shpenzimeve të PBA-së 2024-2026”.
10. **Projektvendim** “ Për miratimin e buxhetit të Bashkisë Kukës për vitin 2024”.
11. **Projektvendim** “Për miratimin eProgramit Buxhetor Afatmesëm 2024-2026, sipas FPT”.
12. **Projektvendim “**Për miratimin e kalendarit të aktiviteteve të PBA-së 2025-2027 dhe buxhetit të vitit 2025”

**Të ndryshme**

Hidhet në votim rendi i ditës (0 kundër, 0 abstenim). Miratohet.

Diskutohet për shtesat në rend dite., 3 projektvendime:

1. **Projektvendim”** Për miratimin e planit local të veprimit për rininë”.
2. **Projektvendim “** Për miratimin e akordimit të ndihmës financiare për familjen e z. Arjan Gjana, banesa e të cilit është djegur nga zjarri”.
3. **Projektvendim “** Për miratim fondi për dhënie pagese për rastin e daljes së punonjësve në pension pleqërie”.

Astrit Cengu: - Kërkoj që në mbledhjen e ardhshme të na vihet në dispozicion informacion për punimet që po bëhen në rrugën Rrethrrotullimi Gostil- Aeroport.

Albert Halilaj:- Na ka ardhur informacion. I takon ARrSh-së. Është jashtë kompetencave tona.

Astrit Cengu:- Jemi përfaqësues të komunitetit. Kërkojmë informacion në emër të Këshillit Bashkiak.

Votohet për shtesat në rend dite. Miratohet propozimi për shtesën e projektvendimeve.

Vijohet me shqyrtimin e pikave të rendit të ditës.

Miratohet pika 1, procesverbali i mbledhjes së datës 17.11.2023.

Shqyrtohet pika 2. **Projektvendim “**Për dhënien e ndihmës ekonomike nga fondi 6%, Nëntor 2023”.

Sami Mata: projektvendimi është shqyrtuar në mbledhjen e komisionit të ekonomisë dhe financës,

Destan Spahiu: Të largohen sa më pak familje nga skema e ndihmës ekonomike. Propozoj që në mbledhje të jenë dhe administratorët.

Albert Halilaj: Nuk mund të jenë të gjithë administratorët të pranishëm.

Gazmend Hallaci: Kur do të jetë gati shpërblimi prej 5 mijë lekësh? A do të shpërndahet para vitit të ri?

Asllan Bilali: Ne jemi gati. Presim sat ë na vijë udhëzimi.

Nuk ka diskutime të tjera. Miratohet me të gjitha votat pro.

Shqyrtohet pika 3.

Destan Spahiu: Komisioni I Kulturës, Arsimit e Sportit u mblodh dhe shqyrtoi projektvendimet. Komisioni ka vendosur të kalohen për shqyrtim dhe miratim në këshill bashkiak. Miratohet propozimi për vendosjen e përmendores së heroit Hasan Prishtina.

Shqyrtohen pikat 4, 5, 6 për bursat. Edhe këto projektvendime janë kaluar në mbledhjen e komisionit të kulturës, arsimit dhe sportit.

Albert Halilaj: Janë të gjitha mundesitë për mbështetje të nxënësve me bursa. Numri aktualisht është i vogël.

Nuk ka diskutime. Miratohen pikat 4, 5, 6.

Shqyrtohet pika 7. **Projektvendim “**Për miratimin e planit të aktiviteteve, konsultimeve dhe buxhetit të Këshillit Bashkiak për vitin 2024”**.**

Sami Mata: Komisioni e ka shqyrtuar dhe e ka kaluar këtë projektvendim.

Nuk ka diskutime të tjera. Miratohet.

Shqyrtohet pika 8. **Projektvendim “**Për miratimin e taksave dhe tarifave në Bashkinë Kukës për vitin 2024”.

Sami Mata:- Komisioni i ekonomisë është mbledhur dhe e ka shqyrtuar projektvendimin. Ka ndryshuar vetëm tarifa e parkimit.

Astrit Cengu: Sa ka ndryshuar?

Musë Kastrati: Sa të ardhura janë mbledhur prej saj?

Arif Rexhmati: - Rekomandim për komisionin e Ekonomisë e financave. Duhet të paraqesin një raport të plotë se sa taksa janë, cfarë është planifikuar për vitin 2024, etj. Ne duam shifra.

Përparim Guri: Sa i përket taksës së parkingut, vitin actual nuk kemi pasur të ardhura, pasi vlera e saj 80 000 lekë/vit është e lartë. Është menduar që të ulet kjo vlerë për vitin 2024. Gjithashtu, për vitin 2024 është zeruar taksa për bizneset e reja që do të happen nga emigrantët.

Albert Halili: Është ndërhyrë në taksën e parkimit pasi nuk ka pasur rezultat. Kjo taksë është ulur.

Astrit Dobrushi: TAksa e infrastrukturës do të bëhet 6%.

Albert Halili: Kjo është e unifikuar. Është detyrë e bashkisë të bëjë inventarizimin e pronave.

Astrit Dobrushi: Meqë është miratuar plani rregullues, mos është mirë që të ulet kjo taksë? Ne duhet të jemi partner për zhvillimin.

Musë Kastrati: Meqenëse kjo taksë nuk ka ndikim pasi në Kukës nuk ka ndërtime të mëdhaja, pse të ndëshkohen qytetarët e thjeshtë? Mos është më mirë të ulet?

Gazmend Hallaci: Në mbledhjen e komisionit ne kemi propozuar rritjen e taksës për Tv kabllorët.

Edmond Hallaçi: Është një tarifë që aplikohet kur bëhen punime në banesa. Mendojmë se është shumë e lartë.

Albert Halilaj: Me marrjen e kësaj tarife mund të bëhemi shkak për legalizimin e ndërtimeve informale. Për cdo praktikë do të konsultohemi me IKMT dhe Policinë e Shtetit. Aktualisht kemi një fluks shumë të madh aplikimesh për ndërhyrje në banesa. Jam I prirur të verifikoj cdo praktikë. Janë instance të tjera që kontrollojnë.

Republika Tusha: Për ndërhyrje të vogla në banesë, realisht tarifa është e madhe.

Gëzim Shehu: Ne menduam që të ulet kjo tarifë pasi preket pjesa më e varfër e qytetarëve.

Arif Rexhmati: Komisioni duhet të paraqiste një tabelë. Duhet të dimë se cfarë impakti kanë këto taksa dhe tarifa. Informacioni duhet të jetë I plotë dhe eksakt.

Hidhet në votim projektvendimi dhe miratohet me 17 vota pro.

Shqyrtohet pika 9 **Projektvendim “**Për miratimin e ndryshimeve të tavaneve përfundimtare të shpenzimeve të PBA-së 2024-2026”.

Sami Mata: Komisoni konstatoi se projektvendimi jep informacion të plotë për tavanet e shpenzimeve. Është I bazuar në ligj dhe VKM. Janë përcaktuar të ardhurat, granti, transfertat e pakushtëzuara. Është I nevojshëm ndryshimi I tavaneve.

Nuk ka diskutime për këtë pikë. Miratohet.

Shqyrtohet pika 10. Për miratimin e buxhetit të Bashkisë Kukës për vitin 2024”.

Sami Mata: Edhe për këtë pikë komisioni ka bërë verifikimet e nevojshme. Janë propozuar dhe miratuar disa shtesa në listën e prioriteteve.

Albert Halilaj: Do të ndërhyjmë në 2 shkolla me fondet e bashkisë.

Musë Kastrati: Për sa I përket emergjencave, ne nuk jemi kundër.

Albert Muja: Ne kemi zhvilluar konsultimet me publikun në të gjitha njësitë administrative. Për këtë kemi dhe një raport.

Gëzim Shehu: Rruga e Aeroportit ka sjellë probleme dhe dëme për banorët, konkretisht të sistemit të ujërave të zeza.

Kryetari I Bashkisë ka marrë një nismë: Kukësi me 24 orë ujë të pijshëm. Kemi të pranishëm inxhinierin që ka bërë verifikimet.

Inxhinieri: Jemi një grup pune. Kemi bërë kërkime. Kemi identifikuar burime ujore. Burimi I Bushatit ka prurje të mira dhe zgjidh përfundimisht furnizimin me ujë të pijshëm për banorët e Kukësit. Mund t’ju japim informacion të detajuar. Është një metodë e re që do të aplikohet. Projekti është gati. Studimi I jep zgjidhje përfundimtare problemit. Ky project është ndarë në 4 nënobjekte. Pres edhe mendimet e sugjerimet tuaja.

Musë Kastrati: Ju falenderojmë për iniciativën.

Gëzim Shehu: A japim fond nga bashkia?

Hume Elezaj: Ne e kemi të domosdoshëm zgjidhjen e problemit të furnizimit me ujë.

Arif Rexhmati: Kjo është iniciativa më e mirë që është ndërmarrë për të zgjidhur këtë problem. Kukësi jeton mes ujërave dhe nuk ka ujë. Nëse mirëmenaxhohet, Kukësi ka mundësinë e furnizimit me ujë për 100 mijë banorë.

Pse nuk janë të detajuara me shpenzime?

Albert Halilaj: Projektet do i dërgohen fondit shqiptar të zhvillimit. Rruga e Bjeshkës, Hyrja e qytetit dhe lagjet 1,2,3,7.

Janë disa pjesë të shkurtra që mund të financohen gjatë vitit 2024. Propozoj të fokusohemi te infrastruktura që na zhvillon turizmin.

Valion Muja: Rrethrrotullimi I ri ka ngelur pa u lidhur me lagjen për vetëm 300 m.

Albert Halilaj: Do I finalizojmë brenda muajit mars me buxhetin e bashkisë. Jemi në diskutime me një firmë gjermane me prirje për të investuar.

Gazmend Hallaçi: rrjeti I kanalizimeve në Gostil, Gjalicë, a janë vlerat e projektit apo investime totale?

Ramiz Hereni: Janë për investim.

Hidhet në votim. Miratohet me të gjitha votat pro.

Shqyrtohet pika 11 PBA 2024-2026. Miratohet me të gjitha votat pro.

Shqyrtohet pika 12 “ Kalendari i PBA 2025-2027 dhe buxheti për vitin 2025. Miratohet.

Miratohen 3 projektvendimet e shtuara në rend dite:

1.Plani i veprimit për rininë.

2.Akordim fondi per z. Arjan Gjana.

3.Miratimi i fondit për pagesat për pension pleqërie.

Mbyllet mbledhja në orën 12:24. Firmoset procesverbali i mbledhjes.

**Kukës, datë 22.12.2023**